CELEX: 62022TN0020
Language: sl
Date: 2022-01-12 00:00:00
Title: Zadeva T-20/22: Tožba, vložena 12. januarja 2022 – NW/Komisija

28.2.2022   
            
            
               SL
            
            
               Uradni list Evropske unije
            
            
               C 95/42
            
         
      Tožba, vložena 12. januarja 2022 – NW/Komisija
      (Zadeva T-20/22)
      (2022/C 95/59)
      Jezik postopka: francoščina
      
         Stranki
      
      
         Tožeča stranka: NW (zastopnica: M. Velardo, odvetnica)
      
         Tožena stranka: Evropska komisija
      
         Predlog
      
      Tožeča stranka Splošnemu sodišču predlaga, naj:
      
                  —
               
               
                  razglasi za nične izpodbijane odločbe, v delu, v katerem se nanašajo na vračilo zneskov, ki so bili izplačani tožeči stranki;
               
            
                  —
               
               
                  naloži Komisiji, da plača tožeči stranki že vrnjene zneske;
               
            
                  —
               
               
                  naloži Komisiji plačilo stroškov postopka;
               
            
                  —
               
               
                  podredno razglasi za nične izpodbijane odločbe, v delu, v katerem se nanašajo na vračilo zneska v višini 3 986,72 EUR;
               
            
                  —
               
               
                  tožeča stranka poleg tega zahteva plačilo obresti na vse zneske, za katere se bo izkazalo, da jih bo lahko zahtevala, ki se bodo natekle od trenutka, ko bi mu morali biti plačani, do dejanskega plačila;
               
            
                  —
               
               
                  če bi Splošno sodišče to tožbo zavrnilo – glede na to, da je Urad za vodenje in plačevanje posameznih pravic (PMO) v daljšem časovnem obdobju storil več nepravilnosti, da „davčne olajšave ni mogoče razbrati s plačnega lista“, jamstva, ki jih PMO daje tožeči stranki, dobra vera tožeče stranke, ki jo je administracija priznala, in dejstvo, da je tožeča stranka (ki ni imela nobenega razloga, da bi dvomila v višino svoje plače) v teh letih prevzela finančne obveznosti, sorazmerne višini njene plače, (kot je sklenitev pogodbe o hipotekarnem kreditu za nakup družinske hiše) – tožeča stranka meni, da bi moralo Splošno sodišče po načelu pravičnosti Komisiji naložiti vsaj plačilo stroškov Komisije in stroškov tožeče stranke na podlagi člena 135 Poslovnika.
               
            
         Tožbeni razlogi in bistvene trditve
      
      Tožeča stranka v utemeljitev tožbe zoper odločbe Komisije z dne 6. in 9. aprila 2021 ter z dne 4. maja 2021 za vračilo zneskov, ki naj bi ji bili neupravičeno izplačani na podlagi davčne olajšave za njene otroke, navaja tri tožbene razloge.
      
                  1.
               
               
                  Prvi tožbeni razlog se nanaša na napačno razlago in uporabo člena 85 Kadrovskih predpisov za uradnike Evropske unije. Tožeča stranka v zvezi s tem meni, da pogoji iz člena 85 za vračilo neupravičeno plačanega zneska niso izpolnjeni.
               
            
                  2.
               
               
                  Drugi tožbeni razlog se nanaša na kršitev načela legitimnih pričakovanj, ker so bili v obravnavanem primeru izpolnjeni vsi trije pogoji za opredelitev legitimnih pričakovanj na podlagi uporabljene sodne prakse.
               
            
                  3.
               
               
                  Tretji tožbeni razlog se nanaša na pomanjkljivo obrazložitev.